Питање бр. 4 :

Поштовани,

У складу са чланом 63. став 2. ЗЈН у законском року, а не касније од пет дана пре истека рока за подношење понуде, у писаном облику достављамо Вам следећа питања:

I.) На страни  22 и 27 од 156 у одељку УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА, ДОДАТНИ УСЛОВИ навели сте како се доказују додатни услови тј. шта за исте потенцијални Понуђач треба да достави Наручиоцу.

Питање:

Да ли Наручилац може ближе објаснити опрему која задовољава стандард EN 160 и да опишете како се исти примењује у испитивању канализације?

Који је то стандард EN 160?

Молимо Вас да садржину стандарда EN 160 објавите пошто исти није јавно доступан?

Одговор бр. 4:

Ради се о техничкој грешци у куцању. Стандард је SRPS EN 1610:2016 – изградња и испитивање дренажних и канализационих система који су укопани и функционишу у гравитационом режиму. Наручилац ће извршити исправку техничке грешке у конкурсној документацији.

Питање бр.5

I.) На страни  22, 26 и 27 од 156 у одељку УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА, ДОДАТНИ УСЛОВИ навели сте како се доказују додатни услови тј. шта за исте потенцијални Понуђач треба да достави Наручиоцу.

Питање :

1. Да ли Наручилац може поред апарата за варење MIG/MAG додати или одговарајући?

Мислимо да неисправљањем овако написан технички капацитет Наручилац фаворизује одређеног Понуђача или бренд одређеног произвођача машина и опреме што свакако није дозвољено Законом о јавним набавкама.

Одговор бр.5: Наручилац ће извршити исправку у конкурсној документацији и додати реч одговарајући.

Питање бр 6. :

Да ла Наручилац може објаснити потребу за кадровским капацитетом одговорни извођач радова - дипломирани инжењер машинства са лиценцом бр. 430?

Да ли Наручилац може објаснити потребу за кадровским капацитетом одговорни извођач радова - дипломирани инжењер електротехнике са лиценцом бр. 453?

Да ли Наручилац може објаснити предмет радова тј. исти којој области припадају?

Лиценца бр. 430 представља одговорног извођача радова термотехнике, термоенергетике, процесне и гасне технике.

Лиценца бр. 453 представља одговорног извођача радова телекомуникационих мрежа и система.

Мислимо да лиценца бр. 430 и лиценца бр. 453 није у складу са предметом ове набавке што је у супротности са Законом о јавним набавкама.

Одговор бр. 6:

Лиценца бр. 430 дипломирани инжењер машинства потребна је због радова на опреми у црпним станицама.

Лиценца бр. 453 представља одговорног инжењера електротехнике је такође потребна због електрорадова у црпним станицама.

Наручилац ће извршити измену конкурсне документације на начин да омогућава да све врсте лиценци за одговорне извођаче радова за дипломиране инжењере машинства и дипломиране инжењере електротехнике како би омогућио понуђачима да испуне овај услов, а да предмет набавке и радови који треба да се изврше буду извршени на стручан начин.

Питање бр 7.

По ком Закону је Наручилац дефинисао више лица за одговорне извођаче радова у исто време и на истом послу и то:

\* 2 (два) лица одговорни извођач радова са лиценцом 413 или 414;

\* 2 (два) лица одговорни извођач радова са лиценцом 410 или 411;

\* 2 (два) лица одговорни извођачи радова са лиценцом 450 ?

Одговор бр.7:

Наручилац ће изменити конкурсну документацију у смислу да ће се тражити по 1 одговорног извршиоца, а као кадровски капацитет остаће по два лица како се и тражило (дакле мењаће се само услов да ће бити по 1 одговорни извршилац за врсту посла коју обавља). Молимо да погледате Измене конкурсне документације које ће Наручилац објавити у најкраћемо могућем року.

Питање бр. 8

На страни  21, 22, 23, 24, 25, 26, 27 и 28 од 156 у одељку УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА, ДОДАТНИ УСЛОВИ навели сте који су и како се доказују додатни услови тј. шта за исте потенцијални Понуђач треба да достави Наручиоцу.

Пословни капацитет

Питање:

Пословни капацитет у претходном поступку ЈН ИЗГРАДЊА ФЕКАЛНЕ КАНАЛИЗАЦИЈЕ И ЦРПНИХ СТАНИЦА НА ВИШЕ ЛОКАЦИЈА У КОСТОЛЦУ ЈН бр. 17/20 је предвиђала потребу пословног капацитета од 100 милиона потенцијалном Понуђачу да има као пословни капацитет да би стекао услов да учествује у предметном поступку, а ова сада ИЗГРАДЊА ФЕКАЛНЕ КАНАЛИЗАЦИЈЕ И ЦРПНИХ СТАНИЦА НА ВИШЕ ЛОКАЦИЈА У КОСТОЛЦУ ЈН бр. 19/20, 150 милиона.

Зашто је Наручилац променио додатни услов и по ком основу је исти са 100 милиона увећао на 150 милиона?

Пословни капацитет у претходном поступку ЈН Изградња фекалне канализације и црпних станица на више локација у костолцу јн бр. 17/20 је предвиђала потребу пословног капацитета изградњу две црпне станице потенцијалном понуђачу да има као пословни капацитет да би стекао услов да учествује у предметном поступку, а ова сада изградња фекалне канализације и црпних станица на више локација у костолцу јн бр. 19/20, изградњу четири црпне станице.

Одговор бр.8 : Конкурсну документацију набавке бр. 17/20 радила је једна Комисија,а конкурсну документацију набавке 19/20 друга именована комисија. Како су то два различита поступка јавне набавке (први је обустављен због ванредног стања пре фазе отварања понуда, а иначе ниједна понуда није достављена у том тренутку), у садашњем поступку Комисија је проценила да је због изузетног значаја за град Костолац, потребно да понуђачи буду реномирана предузећа са великим искуством у извршењу ове врсте радова, тако да се услови пословног капацитета неће мењати. Такође подсећамо понуђаче да увек могу да конкуришу заједничком понудом и на тај начин испуне све додатне услове.

Питање бр 9:

Зашто је Наручилац променио додатни услов и по ком основу је исти са две црпне станице увећао на четири?

Конкурсну документацију набавке бр. 17/20 радила је једна Комисија,а конкурсну документацију набавке 19/20 друга именована комисија. Како су то два различита поступка јавне набавке (први је обустављен због ванредног стања пре фазе отварања понуда, а иначе ниједна понуда није достављена у том тренутку), у садашњем поступку Комисија је проценила да је због изузетног значаја за град Костолац, потребно да понуђачи буду реномирана предузећа са великим искуством у извршењу ове врсте радова, тако да се услови пословног капацитета неће мењати. Такође подсећамо понуђаче да увек могу да конкуришу заједничком понудом и на тај начин испуне све додатне услове.

Питање бр. 10:

Да ли су ове две набавке радова исте, ако нису молимо Наручиоца да се изјасни у ком другом делу конкурсне документације се разликују осим у делу додатни услови?

Ако Наручилац одреди додатне услове пословног капацитете и исти дефинише на финансијски начин у овом случају 150 милиона нема право да у истом дефинише и неки други који није финансијски у овом случају изградњу црпних станица.

Може и друге који нису такозваног финансијског карактера али онда треба све њих да наведе као додатне услове пословног капацитета....На пример да потенцијални Понуђач у претходном периоду а за потребе учествовања у овом поступку извео одређене радове одређене дужине цевовода и одређеног промера истог, асфалтирао одређену квадратуру, израдио одређен број ревизионих окана и др.

Такође треба да води рачуна да ако један услов дефинише да је дупло већи од процењеног и остале услове дефинише на исти начин а не дискриминаторски или према одређеном Понуђачу.

Одговор бр.10

Услови јесу дефинисани на начин у складу са Законом и не прекорачују законске вредности односно нису три пута већи од процењене вредности. За Наручиоца је изузетно важно да понуђачи имају искуство у изградњи црпних станица, јер ће две које ће се изградити сервисирати велики број домаћинстава и Наручилац жели да понуђачи докажу на овај начин да имају искуство у изградњи ове врсте објеката.

Питање бр.11

4. Да ли Наручилац може да дефинише и остале нефинансијске додатне услове, пословни капацитет ( одређену дужину изграђеног цевовода, промер-пречник изграђеног цевовода, одређену израђену квадратуру асфалта, одређени број изграђених ревизионих окана и др. ) које потенцијални Понуђач треба да испуни у овом предметном поступку поред класичног пословног капацитета који се огледа само у финансијском погледу?

Одговор бр. 11:

Наручилац је већ дефинисао пословни капацитет и неће мењати овај додатни услов.

Питање бр. 12:

Ако Наручилац не може да одреди пословни капацитет на начин дефинисан претходним излагањем да ли онда у истом може да дефинише само један критеријум пословног капацитета а други да избрише и то да нпр. остаје пословни капацитет 150 милиона брише се изградња четири црпне станице или обрнуто?

Одговор бр. 12:

Наручилац је већ одговорио у одговору бр. 10 и 11. зашто је тражио такав пословни капацитет и овај услов се неће мењати.

Питање бр.13:

Пословни капацитет у претходном поступку ЈН ИЗГРАДЊА ФЕКАЛНЕ КАНАЛИЗАЦИЈЕ И ЦРПНИХ СТАНИЦА НА ВИШЕ ЛОКАЦИЈА У КОСТОЛЦУ ЈН бр. 17/20 није предвиђала потребу ни за једним јединим стандардом, а ова сада ИЗГРАДЊА ФЕКАЛНЕ КАНАЛИЗАЦИЈЕ И ЦРПНИХ СТАНИЦА НА ВИШЕ ЛОКАЦИЈА У КОСТОЛЦУ ЈН бр. 19/20, предвиђа извођење свих грађевинских радова и грађевинско занатских радова у области нискоградње и високоградње, производње, транспорта и уградње бетона, асфалта и бетонске галантерије:

ISO 9001, ISO 14001, ISO 18001 или ISO 45001, ISO 27001, ISO 50001, у опсегу деловања – Извођење електро радова сертификате : ISO 9001, ISO 14001, ISO 18001 или ISO 45001.

Да ли Наручилац може објаснити предмет радова тј. исти којој области припадају нискоградњи, високоградњи или хидроградњи?

Одговор бр.13:

Припада и нискоградњи и хидроградњи.

Питање бр 14:

 Да ли Наручилац може да дода у опису сертификата и радове из области хидроградње пошто су предметни радови већи део из области хидроградње тако да додатни услов гласи извођење свих грађевинских радова и грађевинско занатских радова у области нискоградње, високоградње и хидроградње, производње, транспорта и уградње бетона, асфалта и бетонске галантерије:

ISO 9001, ISO 14001, ISO 18001 или ISO 45001, ISO 27001, ISO 50001, у опсегу деловања – Извођење електро радова сертификате : ISO 9001, ISO 14001, ISO 18001 или ISO 45001. ?

Одговор бр.14: Наручилац ће додати и реч хидроградње код навођења врсте стандарда.

Питање бр.15: Ако Наручилац не може да дода радове из области хидроградње онда све стандарде да избаци као додатни услов тј. да их избрише јер нису у складу са већим делом предмета набавке?

Одговор бр.15: Наручилац је већ одговорио да ће додати и реч хидроградње у оквиру траженог стандарда.

Питање бр.16

Да ли Наручилац може објаснити потребу за техничким капацитетом ракета за подбушивање ком 1?

Одговор бр.16:

При изради пројекта првобитно је требало да се врши подбушивање, међутим након завршетка пројекта услови извођења радова су се променили тако да нема подбушивања у спецификацији радова, тако да ће Наручилац изменити конкурсну документацију у овом делу и избацити из техничког капацитета овај услов.

Питање бр. 17:

Предмером и предрачуном радова за предметне радове у овој ЈН није дата позиција да се било шта подбушује, шта се подбушује, који је пречник подбушивања и где је позиција за исто?

Одговор бр. 17:

Наручилац је већ одговорио у одговору бр.16.

Питање бр.18 :

Да ли Наручилац може објаснити потребу за техничким капацитетом машина за испирање мреже мин. 150 бар-а ком 1?

Правила струке налажу да се новопостављене канализационе мреже након уградње исперу од заосталог грађевинсог материјала и шута, као и да се наручиоцу посла преда чиста како би се спречила одређена загушења и цевовод остави у исправном стању. То се ради машином која је тражена.

Питање бр.19:

Предмером и предрачуном радова  за предметне радове у овој ЈН није дата позиција да се било шта испира, шта се испира и где је позиција за исто?

Одговор бр.19:

Позиција је дата за сваку улицу, јер то испирање представља хидрауличко испитивање мреже и дато је у спецификацији радова у конкурсној документацији, а врши се траженом машином.

Питање бр. 20:

Ако Наручилац не може да докаже напред наведени технички капацитет, нема позицију у предмеру и предрачуну радова за исто онда исте да избаци као додатни услов тј. да их избрише јер нису у складу са предметом набавке.

Одговор бр. 20:

Позиције у спецификацији постоје и Наручилац неће мењати овај услов.

КОМИСИЈА ЗА ЈАВНЕ НАБАВКЕ БР 19/20 ГРАДСКЕ ОПШТИНЕ КОСТОЛАЦ